b"\n_START_ARTICLE_\nFritz the Cat\n_START_PARAGRAPH_\nFritz the Cat er en amerikansk tegneserie skapt, skrevet og tegnet av undergrunnstegneren Robert Crumb. Handlingen foreg\xc3\xa5r i en by med antropomorfiske (menneskelignende) dyr og fokuserer spesielt p\xc3\xa5 hovedfiguren Fritz, en katt og en sm\xc3\xa5svindler som stadig havner i ville eventyr som involverer en rekke seksuelle sidesprang. Crumb begynte \xc3\xa5 tegne denne figuren for sin egen skyld som barn i hjemmegjorte tegneseriehefter. Fritz the Cat ble til sist hans mest kjente tegneseriefigur._NEWLINE_Tegneserien har g\xc3\xa5tt i humormagasinene Help! og Cavalier. Den fikk \xc3\xb8kt oppmerksomhet i tegneseriehefter som var tilknyttet undergrunnstegneseriene i \xc3\xa5rene mellom 1965 og 1972. Samlinger med serien har blitt opphevet til en av de mest ikoniske karaktertrekkene til den amerikanske undergrunnsbevegelsen._NEWLINE_Tegneserien fikk ytterligere oppmerksomhet da den ble tilpasset til animert film med samme navn i 1972. Tegnefilmen Fritz the Cat, debuten til regiss\xc3\xb8ren og animatoren Ralph Bakshi, ble suksess verden over. Det var ogs\xc3\xa5 den f\xc3\xb8rste tegnefilm som ble gradert som X-rated (kun for voksne) i USA og ble den mest suksessfull uavhengige animasjonfilm noen gang._NEWLINE_Crumb avsluttet serien i 1972 p\xc3\xa5 grunn av uenigheter med filmskaperne. Han utga en siste tegneseriefortelling hvor Fritz ble drept av en tidligere venninne med ishakke i bakhodet. En andre tegnefilm, The Nine Lives of Fritz the Cat, ble produsert i 1974, men uten at hverken Bakshi eller Crumb hadde noe med den \xc3\xa5 gj\xc3\xb8re.\n_START_SECTION_\nFigurer\n_START_PARAGRAPH_\nMarty Pahls, en barndomsvenn av Crumb som har skrevet forordene til hans samlede verker, har beskrevet Fritz som \xc2\xaben pos\xc3\xb8r\xc2\xbb, som blir tatt seri\xc3\xb8st av alle rundt seg. Fritz er selvsentrert og hedonistisk, mangler b\xc3\xa5de moral og etikk. Thomas Albright har beskrevet Fritz som \xc2\xaben form for oppdatert Felix med overtoner av Charlie Chaplin, Candide og Don Quixote\xc2\xbb. Fritz hadde en \xc2\xabmunnrapp, glatt og selvsikker\xc2\xbb personlighet, karaktertrekk som Crumb f\xc3\xb8lte at han manglet. I henhold til Pahls var Fritz i stor grad en oppfyllelse av hans \xc3\xb8nsker hvor Fritz tillot unge Robert \xc2\xab\xc3\xa5 gj\xc3\xb8re store d\xc3\xa5der, ha ville eventyr og en rekke seksuelle erfaringer, noe han selv f\xc3\xb8lte han ikke var i stand til. Fritz var modig, klar til hogg, dyktig med kvinnene, egenskaper som Robert traktet etter, men f\xc3\xb8lte at han manglet.\xc2\xbb_NEWLINE_Crumb har avdramatisert enhver personlig tilknytning til figuren og hevdet at \xc2\xabJeg bare likte \xc3\xa5 tegne ham\xe2\x80\xa6 Han var morsom \xc3\xa5 tegne.\xc2\xbb Etter hvert som Crumbs personlige liv endret seg skjedde det samme med Fritz. I henhold til Pahls, \xc2\xabI mange \xc3\xa5r hadde Crumb f\xc3\xa5 venner og ikke noe seksualliv; han ble tvunget til \xc3\xa5 tilbringe mange timer p\xc3\xa5 skolen eller i arbeid, og n\xc3\xa5r han kom hjem var det en flukt i \xc3\xa5 tegne hjemmelagde tegneserier. N\xc3\xa5r han br\xc3\xa5tt fant en gruppe av venner som aksepterte ham som han var, slik som i Cleveland i 1964, gikk \xc2\xabkompensasjonsfaktoren\xc2\xbb ut av hans tegninger, og det ble ganske enkelt slutten p\xc3\xa5 Fritz\xe2\x80\x99 drivkraft.\xc2\xbb_NEWLINE_I en tidlig historie p\xc3\xa5 10 sider trykket i 1969 som del av heftet R. Crumb's Comics and Stories ble Fritz avbildet som en beatnik som hadde et incestu\xc3\xb8st stevnem\xc3\xb8te med sin s\xc3\xb8ster. I \xc2\xabFred, the Teen-Age Girl Pigeon\xc2\xbb er Fritz portrettert som en popstjerne. I tegneseriene \xc2\xabFritz the Cat\xc2\xbb og \xc2\xabFritz Bugs Out\xc2\xbb er Fritz blitt en kul poet og en som har hoppet av fra universitet til fordel for hippibevegelsen. I sistnevnte serie bruker Crumb dyrefigurer for \xc3\xa5 kommentere raseforhold og hvor kuer representerer afro-amerikanere. Fritz er portrettert som en selvbevisst hykler, besatt av sin egen rasisme og skyld, mens kuene er vist fram som kule og uskyldige. Den relativt lange og mer fantastiske serien \xc2\xabFritz the Cat, Secret Agent for the C.I.A.\xc2\xbb er inspirert av populariteten til James Bond, og Crumb lar Fritz for anledningen bli en agent for CIA. Amerikanernes frykt for stormakten Kina er ogs\xc3\xa5 et vesentlig emne. I serien \xc2\xabFritz the No-Good\xc2\xbb er Fritz blitt involvert med terroristiske revolusjon\xc3\xa6re; han misbruker og voldtar en venninne til en av gruppens medlemmer._NEWLINE_Fritz har et p\xc3\xa5- og av-forhold til en kvinnelig rev ved navn Winston. De sl\xc3\xa5r opp med hverandre i begynnelsen av serien \xc2\xabFritz Bugs Out\xc2\xbb. Senere i den samme historien fors\xc3\xb8ker hun \xc3\xa5 overbevise ham om ikke \xc3\xa5 \xc2\xabbug out\xc2\xbb, \xc3\xa5 feige ut, men g\xc3\xa5r til slutt med p\xc3\xa5 \xc3\xa5 reise sammen med ham. N\xc3\xa5r bilen hennes slipper opp for bensin i \xc3\xb8rkenen forlater han henne. Hun dukker opp p\xc3\xa5 nytt i \xc2\xabFritz the Cat Doubts His Masculinity\xc2\xbb og i \xc2\xabFritz the No-Good\xc2\xbb hvor de blir sammen igjen etter at Fritz er blitt kastet ut av kona og deres felles leilighet. Fuzzy the Bunny, som var en del av de tidligste stripene i \xc2\xabAnimal Town\xc2\xbb dukker opp p\xc3\xa5 nytt som student i \xc2\xabFritz Bugs Out\xc2\xbb og som en revolusjon\xc3\xa6r i \xc2\xabFritz the No-Good\xc2\xbb.\n_START_SECTION_\nUtgivelseshistorie\n_START_PARAGRAPH_\nSelv om Kurtzman gikk med p\xc3\xa5 \xc3\xa5 trykke fortellingen, krevde han at Crumb endret de to siste rutene: den trykte utgaven avbildet Fritz st\xc3\xa5ende ved siden av henne. Crumb minnes senere at den opprinnelig slutten \xc2\xabvar ikke s\xc3\xa5 grisete... kun lett risikabel i henhold til dagens standarder.\xc2\xbb I mai 1965 trykte Help! en annen serie, \xc2\xabFred, the Teen-Age Girl Pigeon\xc2\xbb. I denne episoden er Fritz et gitarspillende popidol og han bringer med seg Fred, en kvinnelig due og groupie, til hotellrommet sitt og fortsetter med \xc3\xa5 spise henne. John Canadays anmeldelse av Head Comix i magasinet New York beskrev dette poenget eller vitsen som \xc2\xabskandal\xc3\xb8s briljant [som] er overg\xc3\xa5tt kun av Evelyn Waughs siste linjer i The Loved One.\xc2\xbb_NEWLINE_\xc2\xabFritz Bugs Out\xc2\xbb ble serialisert i Cavalier fra februar til oktober 1968. Sommeren 1968 ble striper med Fritz ogs\xc3\xa5 trykket i Viking Press' samling Head Comix som fokuserte utelukkende p\xc3\xa5 Crumbs materiale. I 1969 betalte Ballantine Books 5000 dollar til Crumb p\xc3\xa5 forskudd for utgivelsesrettighetene til en samling med tre fortellinger med Fritz. Crumb brukte pengene for \xc3\xa5 kj\xc3\xb8pe en eiendom. Crumb oppga figuren Fritz det samme \xc3\xa5ret, men lot tidligere uutgitte serier komme i Promethean #3 & 4 i 1971 og Artistic i 1973. \xc2\xabFritz the Cat 'Superstar'\xc2\xbb var den siste nye fortellingen som ble utgitt, og kom i The People's Comics i 1972._NEWLINE_I 1978 utga B\xc3\xa9lier Press de samlede verker med Fritz, The Complete Fritz the Cat, og som samlet alle de utgitte seriene med Fritz foruten ogs\xc3\xa5 tidligere, ikke utgitte tegninger og uferdige serier. Etter tegnerens \xc3\xb8nske ble en serie p\xc3\xa5 10 sider tegnet i 1964 og tidligere utgitt i R. Crumb's Comics and Stories i 1969, ikke tatt med i denne samlingen. I april 1993 utga forlaget Fantagraphics Books boken The Life & Death of Fritz the Cat, en samling med ni hovedserier, inkludert serien fra 1969 som ikke ble tatt med i den ovennevnte samlingen. Fritz the Cat opptrer ogs\xc3\xa5 i det store samleverket med alt som Crumb har utgitt, The Complete Crumb Comics.   En tidligere ikke utgitt tegneserieside med Fritz som det i sin tid hadde v\xc3\xa6rt meningen skulle komme i Help! foruten serier som handler om andre figurer som er beslektet med det antromorfiske universet til Fritz, opptr\xc3\xa5dte i The R. Crumb Coffee Table Art Book i 1998.\n_START_SECTION_\nKulturelle betydning\n_START_PARAGRAPH_\nEtter samleutgavene Head Comix og R. Crumb's Fritz the Cat mottok Crumb \xc3\xb8kt oppmerksomhet, og Fritz ble et av de mest ikoniske kjennetegnene fra undergrunnstegneseriene. og Crumbs mest kjente figur. Disse fortellingene tjente som grunnlag for to tegnefilmer av seriene, begge produsert av Steve Krantz: den f\xc3\xb8rste var Fritz the Cat i 1972, regissert av Ralph Bakshi, og The Nine Lives of Fritz the Cat i 1974, regissert av Robert Taylor. _NEWLINE_I henhold til Dez Skinn, forfatter av boken Comix: The Underground Revolution, var serien om Fritz ogs\xc3\xa5 inspirasjon for den erotiske tegneserien Omaha the Cat Dancer. I boken Graphic Novels: A Bibliographic Guide to Book-Length Comics kritiserte forfatteren D. Aviva Rothschild seriene som ble trykket i samlingen The Life & Death of Fritz the Cat som preget av kvinnehat, rasisme og vold. Han mente at \xc2\xabDe tenderer ogs\xc3\xa5 til \xc3\xa5 flakke som om Crumb fant dem p\xc3\xa5 etter hvert som han dro avsted.\xc2\xbb Rothschild konkluderte med at \xc2\xabselv om Fritz the Cat er en klassiker er det bedre, mer sammenhengende b\xc3\xb8ker av Crumb\xc2\xbb. Tegneseriefilmen fra 1972 basert p\xc3\xa5 Crumbs tegninger ble rangert p\xc3\xa5 51.-plass i Online Film Critics Societys liste over de topp hundre st\xc3\xb8rste animerte filmer gjennom alle tider. og den 56. i Channel 4s liste over de hundre st\xc3\xb8rste tegnefilmer.\n_START_SECTION_\nTegnefilmutgaver\n_START_PARAGRAPH_\nI 1969 kom animatoren Ralph Bakshi fra New York over en kopi av R. Crumb's Fritz the Cat og foreslo til filmprodusenten Steve Krantz at denne tegneserien ville fungere som film. Etter et m\xc3\xb8te med Bakshi lot Crumb ham l\xc3\xa5ne en av sine skisseb\xc3\xb8ker som referanser, men var usikker p\xc3\xa5 filmproduksjonen og p\xc3\xa5 de to typene Bakshi og Krantz som presset hardt p\xc3\xa5 ham for \xc3\xa5 signere en kontrakt. Crumb verget seg for \xc3\xa5 signere noe som helst selv om han ikke var uvillig innstilt til prosjektet som s\xc3\xa5dan. Selv etter to uker med forhandlinger ville ikke Crumb signere. Krantz gikk da p\xc3\xa5 Crumbs hustru Dana da tegneren selv ikke var tilstede. For 50 000 dollar solgte Dana Crumb rettighetene til Fritz the Cat, og pengene ble utbetalt i l\xc3\xb8pet av filmproduksjonen. Crumb selv var rasende over hva som hadde skjedd bak hans rygg og nektet \xc3\xa5 promotere filmen._NEWLINE_Fritz the Cat ble den f\xc3\xb8rste animerte filmen som ble gradert til X-rated (kun for voksne) av Motion Picture Association of America (MPAA). Filmens distribut\xc3\xb8r spekulerte p\xc3\xa5 graderingen i reklamen for filmen og promoterte den som b\xc3\xa5de \xc2\xabX-rated og animert!\xc2\xbb_NEWLINE_Filmen hadde premiere den 12. april 1972 med visninger samtidig i Hollywood og Washington, DC. Filmen ble en hit verden over og spilt inn over 100 millioner dollar og var den mest suksessfulle tegnefilm til da. Filmen er blitt kreditert for \xc3\xa5 \xc3\xb8ke Crumbs ber\xc3\xb8mmelse hinsides undergrunnstegneseriene. Crumb selv mislikte filmen av flere \xc3\xa5rsaker, men s\xc3\xa6rlig hvordan filmen presenterte det seksuelle innholdet og politikken. Etter at filmen var blitt vist p\xc3\xa5 kinoene lot Crumb serieheftet The People's Comics trykke fortellingen story \xc2\xabFritz the Cat 'Superstar'\xc2\xbb hvor Crumb \xc3\xb8ste ut sin forakt for Bakshi og Krantz. Crumb portretterte Fritz i en konferanse om manuset for en fiktivoppf\xc3\xb8lgerfilm kalt \xc2\xabFritz goes to India\xc2\xbb. Serien avsluttet med at en nevrotisk venninne av Fritz stikker ham i bakhodet med ishakke p\xc3\xa5 grunn av Fritz' \xc3\xa5penbare sexisme. I 1972 produserte Krantz oppf\xc3\xb8lgeren The Nine Lives of Fritz the Cat, men uten deltagelse fra hverken Bakshi eller Crumb."